बनारस हिंदू यूनिवर्सिटी (बीएचयू) के जंतु विज्ञान विभाग की छात्राओं पर भद्दे कॉमेंट करने के आरोपी प्रफेसर को बुधवार को निलंबित कर दिया गया। वहीं गुरुवार को आरोपी प्रफेसर का एक विडियो सामने आया है, जिसमें वह छात्र-छात्राओं के सामने डांस करते दिख रहे हैं। स्टूडेंट ताली बजा रहे हैं...हंस रहे हैं और प्रफेसर साहब पूरी मस्ती में झूम रहे हैं। यह विडियो सोशल मीडिया पर खूब वायरल हो रहा है।